Marabut

An Marabut usa nga ikalima nga klase nga bungto han  probinsya han Samar ha Sinirangan nga Kabisay-an ha Pilipinas. Sumala han 2015 census, an Marabut mayda 16,962 ka tawo ha 2,383 nga panimalay. Ini in nabubutnga ha mga bungto han Basey, Samar ngan Lawaan, Eastern Samar.

Mga Baranggay

An Marabut mayda karuhaan kag upat (24) nga baranggay.

Kasaysayan
Nagkamayda bungto han Marabut mahitungod han pagka-urusa ngan panalimbasog han mga lider han una para magka-ada urukyan an mga tawo. Bag-o pa makumpleto an paghimo han Mabaysay Church (Basey Church na yana) han tuig 1846, mayda na mga tawo nga nangungukoy dinhi na lugar, gintawag ini hira nga mga Umhanan, ngan gintawag liwat Tinawgan. Bulig hira Agustin Grefiel, Logero Ferreras, ngan Catato Amantillo han una nga mga tawo nga nangukoy dinhi na lugar. Pag-iha, naging magkaparyente mahitungod nga nag-arasawa an ira mga kapamilya. Damo pa nga mga tawo an namalhin dinhi na lugar para umeskapo han pagmaltrato han mga Espanyol mahitungod han pag-ayad han Singbahan han Mabaysay.
Katima han Balangiga Massacre dida han tuig 1901, bumalhin an iba nga tawo dinhi kay nahadlok hira nga balikan hira han mga Amerikano. An pagdamo han populasyon dinhi nga lugar kay an epekto han mga panhitabo ha mga higrani na mga bungto.
	Kadungan han pag-agi han panahon, nagkamayda bag-o nga henerasyon nga mas determinado para mapauswag an bungto. Nakilala hi Bicario Amantillo nga maisog ngan determinado nga lider nga nag-organisa hin mga tawo para dumipensar kontra han mga Muslim bandits. Katima han iya kadakop han mga Amerikano dida han una nga World War, usa nga maisog ngan wayis nga tawo nga nagngangaran nga Ysidoro M. Ferreras an sumaliwan ha iya. Ginkumbinsir niya an iya iba nga urupod, hira Engracio Abayan Amantillo and Mauricio Amantillo, para liwaton an ngaran han lugar tikang han Tinawgan ngadto hin Lipata tungod kay damo an Lipata tress na makikit-an nga natubo ha lugar. Naningkamot hi Ysidoro M. Ferreras para mapaupay an Lipata ngan an sitio han Basey, Samar para han iya mga igkasi nga nangungukoy ddto. Upod hi Engracio A. Amantillo, nagpasa hira hin proposal didto han Bungto han Basey para maging Barrio Sto. Niño an Sitio Lipata. Gin-aprobaran an ira hangyo ngan naging mayor han bungto han Basey, Samar. Hi Engracio liwat kay nagdaog ka konsehal ngan hi Mauricio Amantillo an pinakauna nga nagdaog ka-Cabeza de Barrio han Barrio Sto. Niño.
	Dida han katikangan han tuig 1949, nagpakita hi Ysidoro han iya waray tangpos nga pag-ataman ha mga tawo han iya ginpasa an hangyo kan PResidente Elpidio Quirino na maging bungto an Barrio Sto. Niño. Dida han Hulyo 22, 1949, ginpirmahan han Presidente an Executive Order No. 247 nga nayakan nga an dati nga Barrio Sto. Niño yana kay bungto na han Marabut. Ginngaranan an bungto nga Marabut para hinumduman an namatay nga congressman nga Serafin nga nagtikang ha Basey, Samar. Mayda upat nga Barrio ngan disisais nga Sitio dati. Hi Ysidoro M. Ferreras an una nga naging mayor han bungto han Marabut, ngan hi Engacio A. Amantillo na man an una nga naging bise-Mayor.
	Dida han termino ni Mayor Macario T. Ferreras, anak ni Ysidoro M. Ferreras, an iba na mga sitio kay naging Barangay. Asya nga nagtikadamo an mga barangay.

Demograpiya

Pangiskwelahan

An Marabut in may 15 nga pampubliko na eskwelahan pan-elementarya:

Ngan may-ada ini duwa na pampubliko na eskwelahan pansekundarya:

Mga Parasyadahan
 Kandongos Falls
 Kanyawa Falls - Makikit-an ini nga falls ha Barangay Sta. Rita. Kinahanglan baktason an tikadto hini nga falls kay medyo huruhirayo hiya ha national road. Mayda gin-aayad nga farm-to-market road para mas masayon nala para ha mga gusto bumisita an pagkadto hini nga falls.
 Marabut Marine Park Beach Resort
 Caluwayan Palm Island Beach Resort - Usa ini nga beach resort na makikit-an ha Barangay Caluwayan. Damo nga aktibidades an pwede mahimo dinihi sugad han island hopping, kayaking ngan damo pa.
 Kalabuso Beach

Mga Sumpay ha Gawas
Philippine Standard Geographic Code 
2015 Philippine Census Information

Mga Waraynon nga bungto
Bungto hin Kalondan nga Samar
Bungto hin Sinirangan nga Kabisay-an
Bungto hin Kabisay-an
Bungto hin Pilipinas